José Freire Falcão

José Freire Falcão (født 23. oktober 1925 i Ererê i Brasil, død 26. september 2021 i Brasilia) er en av Den katolske kirkes kardinaler, og tidligere erkebiskop av Brasília.


== Liv og virke ==


=== Prest ===
José Freire Falcão studerte katolsk teologi ved presteseminaret i Prainha fra 1938 og mottok prestevielsens sakrament for bispedømmet Limoeiro do Norte den 19. juni 1949. Deretter virket han til 1967 som sognekapellan, lærer, og som prest for Den katolske aksjon.


=== Biskop ===
Den 24. april 1967 utnevnte pave Paul VI ham til titulærbiskop av Vardimissa og koadjutorbiskop av Limoeiro do Norte. Erkebiskopen av Fortaleza, José de Medeiros Delgado, bispeviet ham den 17. juni samme år. Medkonsekrerende var biskopen av Crato, Vicente de Paulo Araújo Matos, og biskopen av Iguatu, José Mauro Ramalho de Alarcón Santiago. 
Ved Aureliano de Matos' død den 19. august 1967 etterfulgte han ham som biskop av Limoeiro do Norte.
25. november 1971 ble han utnevnt til erkebiskop av Teresina av pave Paul VI. Pave Johannes Paul II utnevnte ham til erkebiskop av Brasília den 15. februar 1984. Fra 1987 til 1991 var han visepresident for CELAM , Det latinamerikanske bisperåd.


=== Kardinal ===
José Freire Falcão ble kreert til kardinalkollegiet den 28. juni 1988 som kardinalprest og fikk tittelkirken San Luca a Via Prenestina. 
28. januar 2004 fikk han av aldersgrunner pavens tillatelse til å fratre som leder av erkebispedømmet i Brasília. Nesten seks måneder før sitt 80. leveår og det tilhørende tap av aktiv stemmerett ved pavevalg, deltok han i konklavet i 2005, der Benedikt XVI ble valgt til etterfølger etter Johannes Paul II. 
Han  var for gammel til å delta ved pavevalget i 2013, etter at pave Benedikt XVI trakk seg.


=== Død ===
Den 17. september 2021 ble Falcão innlagt på sykehus etter å ha blitt diagnostisert med covid-19. Den 24. september 2021 kunngjorde erkebispedømmet Brasilia at kardinalens helse var forverret og at han var blitt plagt i respirator etter at virussykdommen hadde ført til komplikasjoner md nyre- og lungefunksjon. Han døde 26. september 2021, i en alder av 95 år, av komplikasjonene med viruset.


== Verker ==
O Homem Integral e o Estado Integral (om Plínio Salgados politiske filosofi) 1957.
Refletindo o Evangelho.
Santo Tomás de Aquino, teólogo e doutor da Igreja, 1985


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Parocchi (1833-1903) *1881
Erkebiskop Adauto Aurélio de Miranda Henriques (1855-1935) *1894
Erkebiskop Moisés Sizenando Coelho (1877-1959) *1915
Erkebiskop José de Medeiros Delgado (1905-1988) *1941
Kardinal José Freire Falcão


== Referanser ==


== Eksterne lenker ==
Biografi – katolsk.no